Kelmavytis

Kelmavytis – ežeras pietvakarių Lietuvoje, Kalvarijos savivaldybėje, apie 6,5 km į pietvakarius nuo Kalvarijoshttp://ezerai.vilnius21.lt/kelmavytis-v6680.html. Ežero ilgis iš šiaurės vakarų į pietryčius – 0,32 km, plotis – iki 0,3 km. Altitudė 110,9 m. Krantai žemi, užpelkėję, apaugę medžiais ir krūmynais. Aplinkui plyti pievos. Ežerą iš pietų į šiaurę prateka Šarkyčios upelis (Šešupės intakas). Ežeras labai užžėlęs vandens augalija.

Į vakarus įsikūręs Patašinės kaimas.

 Šaltiniai 

Kategorija:Kalvarijos savivaldybės ežerai